12. สรุปฐานะทางการเงินและผลการดำเนินงาน

  2.12.1 งบการเงิน

  (1) สรุปรายงานการสอบบัญชี ในช่วง 3 ปี มีดังนี้

ปี 2542 บริษัทฯ
ถูกฟ้องดำเนินคดีโดยธนาคารพาณิชย์แห่งหนึ่งในฐานะผู้ค้ำประกันสินเชื่อให้แก่บริษัทที่เกี่ยวข้องแห่งหนึ่งซึ่งผิดนัดชำระหนี้เป็นจำนวนเงิน
10.23 ล้านบาท ซึ่งบริษัทได้ค้ำประกันทั้งจำนวน ขณะนี้อยู่ในระหว่างการพิจารณาของศาลยุติธรรม

บริษัทฯ
ได้เปลี่ยนแปลงนโยบายการบัญชีเกี่ยวกับการตีราคาเงินลงทุนหลักทรัพย์ในความต้องการของตลาดในเงินลงทุนระยะยาวประเภทเผื่อขายจากที่เคยแสดงในราคาทุนรวม
หรือราคาตลาดรวมที่ต่ำกว่ามาแสดงด้วยราคายุติธรรม
เพื่อให้สอดคล้องกับแนวทางที่กำหนดให้ถือปฏิบัติตามมาตรฐานการบัญชี ฉบับที่ 40 เรื่อง
การบัญชีสำหรับเงินลงทุนในตราสารหนี้และตราสารทุน
ผลของการเปลี่ยนแปลงนโยบายการบัญชีดังกล่าว
เป็นผลให้บริษัทมีผลขาดทุนที่ยังไม่เกิดขึ้นจากการปรับปรุงมูลค่ายุติธรรมของหลักทรัพย์ 648.26
ล้านบาท ซึ่งแสดงในส่วนของผู้ถือหุ้น

นอกจากนี้บริษัทฯได้ปรับปรุงการบันทึกบัญชีให้เป็นไปตามมาตรฐานการบัญชี ฉบับที่ 36 เรื่อง
การด้อยค่าของสินทรัพย์เป็นผลให้เกิดผลขาดทุนจากการด้อยค่าของเงินลงทุนและสินทรัพย์อื่น
สำหรับปีสิ้นสุด วันที่ 31 ธันวาคม 2542 จำนวน 236.67 ล้านบาท สำหรับงบการเงินรวม และ
73.00 ล้านบาท สำหรับงบการเงินเฉพาะบริษัท

บริษัทฯ และบริษัทย่อยได้ปรับปรุงโครงสร้างหนี้เงินให้กู้ยืมแก่บริษัทในเครือ 3 แห่ง
โดยการขยายเวลาชำระหนี้และลดอัตราดอกเบี้ยลง
ซึ่งผู้บริหารเชื่อว่าจะไม่ก่อให้เกิดความเสียหายขึ้น
เพราะเป็นอุตสาหกรรมที่เกื้อหนุนกันและจะได้รับความช่วยเหลือทางการเงินจากบริษัทในเครือแห่งหนึ่ง
และบริษัทย่อยได้ทำข้อตกลงกับลูกหนี้เงินกู้กับบริษัทในเครือแห่งหนึ่งจะโอนเงินลงทุนในบริษัทหลักทรัพย์แห่งหนึ่ง
มากลบหนี้ ซึ่งฝ่ายบริหารเชื่อว่าจะไม่เกิดผลเสียหาย
จึงมิได้ตั้งค่าเผื่อผลขาดทุนจากการด้อยค่าของเงินให้กู้ยืมดังกล่าว
ทั้งนี้ขึ้นอยู่กับผลของข้อสมมติฐานของโครงการซึ่งผู้บริหารได้จัดทำขึ้นและการเกื้อหนุนของบริษัทในเครือ

ปี 2543 บริษัทฯได้ให้เงินกู้ยืมแก่บริษัทที่เกี่ยวข้องแห่งหนึ่ง จำนวนเงิน 210.35 ล้านบาท(
รวมดอกเบี้ยค้างรับ 9.43 ล้านบาท) โดยไม่มีหลักประกัน ซึ่งมีปัญหาในการชำระคืน
ขณะนี้บริษัทดังกล่าวอยู่ในระหว่างการดำเนินการปรับโครงสร้างหนี้กับสถาบันการเงิน
แต่บริษัทมิได้ประมาณการค่าเผื่อหนี้สงสัยจะสูญ
เนื่องจากผู้บริหารมีความเชื่อมั่นว่าจะไม่เกิดความเสียหายแก่บริษัทฯเพราะเป็นอุตสาหกรรมที่เกื้อหนุนกัน

บริษัทฯ ถูกฟ้องดำเนินคดีโดยธนาคารพาณิชย์แห่งหนึ่งในฐานะผู้ค้ำประกันสินเชื่อ
ให้แก่บริษัทที่เกี่ยวข้องกัน 3 แห่ง ซึ่งผิดนัดชำระหนี้เป็นจำนวนเงินรวม 414.32 ล้านบาท
ซึ่งบริษัทฯได้ค้ำประกันทั้งจำนวน ขณะนี้อยู่ในระหว่างการพิจารณาของศาลยุติธรรม
ซึ่งผู้บริหารมีความเชื่อมั่นว่าจะไม่เกิดความเสียหายต่อบริษัทฯ
จึงมิได้ตั้งเผื่อหนี้สินที่อาจจะเกิดขึ้นจำนวนดังกล่าวไว้

งบการเงินของบริษัทร่วม 5 แห่ง
ที่นำมารับรู้ส่วนแบ่งกำไรขาดทุนตามวิธีส่วนได้เสียสำหรับปีสิ้นสุดวันที่ 31 ธันวาคม 2543
ตรวจสอบโดยผู้สอบบัญชีอื่น
ซึ่งได้นำข้อมูลตามงบการเงินของผู้บริหารมีรายได้จากการลงทุนที่รับรู้จำนวน 12,057,937.14
บาท ในจำนวนนี้มีงบการเงิน 3 แห่ง ที่ยังไม่ผ่านการตรวจสอบ
ซึ่งมีรายได้จากการลงทุนที่รับรู้จำนวน 10,702,328.06 บาท คิดเป็น 130.08 %
ของรายได้ที่รับรู้จำนวน 8,186,029.12 บาท

ปี 2544 บริษัทฯ ถูกฟ้องดำเนินคดีโดยธนาคารพาณิชย์ในฐานะผู้ค้ำประกันสินเชื่อ
ให้แก่บริษัทที่เกี่ยวข้องกัน 6 แห่ง ซึ่งผิดนัดชำระหนี้เป็นจำนวนเงินรวม 862.28 ล้านบาท
ซึ่งบริษัทฯ ได้ค้ำประกันทั้งจำนวน ขณะนี้อยู่ในระหว่างการพิจารณาของศาลยุติธรรม
ซึ่งผู้บริหารมีความเชื่อมั่นว่าจะไม่เกิดความเสียหายต่อบริษัทฯ
จึงมิได้ตั้งค่าเผื่อหนี้สินจำนวนดังกล่าวไว้

บริษัทฯ และบริษัทย่อยได้ปรับปรุงโครงสร้างหนี้เงินให้กู้ยืมแก่บริษัทในเครือ 3 แห่ง
โดยการขยายเวลาชำระหนี้และลดอัตราดอกเบี้ยลง
ซึ่งผู้บริหารเชื่อว่าจะไม่ก่อให้เกิดความเสียหายขึ้นเพราะเป็นอุตสาหกรรมที่เกื้อหนุนกัน
และจะได้รับความช่วยเหลือทางการเงินจากบริษัทในเครือแห่งหนึ่ง บริษัทฯ
จึงมิได้ตั้งค่าเผื่อหนี้สงสัยจะสูญของเงินให้กู้ยืมดังกล่าวไว้
ทั้งนี้ขึ้นอยู่กับผลของข้อสมมติฐานของโครงการซึ่งผู้บริหารได้จัดทำขึ้นและการสนับสนุนของบริษัทในเครือทางด้านการเงินและทางธุรกิจ

งบการเงินของบริษัทย่อย 3 แห่งและบริษัทร่วมแห่งหนึ่ง
ที่นำมารับรู้ส่วนแบ่งกำไรขาดทุนตามวิธีส่วนได้เสียสำหรับปีสิ้นสุดวันที่ 31 ธันวาคม 2544
ตรวจสอบโดยผู้สอบบัญชีอื่น ซึ่งได้นำข้อมูลตามงบการเงินของผู้บริหาร
มีรายได้จากการลงทุนที่รับรู้จำนวน 14,964,122.24 บาท คิดเป็น 4.95%
ของรายได้ที่รับรู้จำนวน 302,594,311.76 บาท

(2) สรุปงบการเงินเฉพาะบริษัทฯ สำหรับปี สิ้นสุด ณ วันที่ 31 ธันวาคม (หน่วย : พันบาท)

+------------------------------------------+--------+--------+--------+
| รายการ                                   | ปี 2544 | ปี 2543 | ปี 2542 |
+------------------------------------------+--------+--------+--------+
| รายได้จากการขาย                           | 2,1    | 1,7    | 1,5    |
|                                          | 97,909 | 88,483 | 72,220 |
+------------------------------------------+--------+--------+--------+
| รายได้รวม                                 | 2,3    | 2,0    | 1,8    |
|                                          | 78,780 | 34,727 | 05,173 |
+------------------------------------------+--------+--------+--------+
| ค่าใช้จ่ายรวม                               | 2,0    | 1,8    | 1,7    |
|                                          | 39,474 | 37,910 | 67,830 |
+------------------------------------------+--------+--------+--------+
| ต้นทุนขาย                                  | 1,8    | 1,5    | 1,4    |
|                                          | 15,575 | 68,165 | 61,539 |
+------------------------------------------+--------+--------+--------+
| กำไร (ขาดทุน) ขั้นต้น                        | 3      | 2      | 1      |
|                                          | 82,334 | 20,318 | 10,681 |
+------------------------------------------+--------+--------+--------+
| กำไร (ขาดทุน) สุทธิ                         | 5      | 1      | (24    |
|                                          | 01,047 | 95,246 | 8,713) |
+------------------------------------------+--------+--------+--------+
| สินทรัพย์รวม                                | 3,2    | 2,9    | 2,6    |
|                                          | 55,666 | 74,472 | 71,593 |
+------------------------------------------+--------+--------+--------+
| หนี้สินรวม                                  | 1,1    | 1,6    | 1,4    |
|                                          | 02,288 | 27,605 | 53,951 |
+------------------------------------------+--------+--------+--------+
| ส่วนของผู้ถือหุ้น                              | 2,1    | 1,3    | 1,2    |
|                                          | 53,378 | 46,867 | 17,642 |
+------------------------------------------+--------+--------+--------+
| กระแสเงินสดเพิ่ม (ลด) จากการดำเนินงาน        | 4      | 1      | 41,276 |
|                                          | 06,414 | 60,511 |        |
+------------------------------------------+--------+--------+--------+
| กระแสเงินสดเพิ่ม (ลด) จากกิจกรรมลงทุน         | 56,535 | (16    | (8     |
|                                          |        | 4,017) | 5,282) |
+------------------------------------------+--------+--------+--------+
| กระแสเงินสดเพิ่ม (ลด) จากกิจกรรมจัดหาเงิน      | (44    | 30,778 | 22,338 |
|                                          | 3,052) |        |        |
+------------------------------------------+--------+--------+--------+

(3) สรุปงบการเงินรวม สำหรับปี สิ้นสุด ณ วันที่ 31 ธันวาคม (หน่วย :พันบาท)

+------------------------------------------+--------+--------+--------+
| รายการ                                   | ปี 2544 | ปี 2543 | ปี 2542 |
+------------------------------------------+--------+--------+--------+
| รายได้จากการขาย                           | 6,0    | 3,7    | 3,0    |
|                                          | 91,096 | 97,570 | 75,011 |
+------------------------------------------+--------+--------+--------+
| รายได้รวม                                 | 6,3    | 4,0    | 3,4    |
|                                          | 43,847 | 87,454 | 13,809 |
+------------------------------------------+--------+--------+--------+
| ค่าใช้จ่ายรวม                               | 5,6    | 3,8    | 3,5    |
|                                          | 14,766 | 46,277 | 14,378 |
+------------------------------------------+--------+--------+--------+
| ต้นทุนขาย                                  | 5,0    | 3,2    | 2,8    |
|                                          | 46,821 | 49,417 | 23,276 |
+------------------------------------------+--------+--------+--------+
| กำไร (ขาดทุน) ขั้นต้น                        | 1,0    | 5      | 2      |
|                                          | 44,275 | 48,153 | 51,735 |
+------------------------------------------+--------+--------+--------+
| กำไร (ขาดทุน) สุทธิ                         | 5      | 1      | (24    |
|                                          | 01,047 | 95,246 | 8,713) |
+------------------------------------------+--------+--------+--------+
| สินทรัพย์รวม                                | 4,4    | 3,8    | 3,6    |
|                                          | 29,449 | 53,363 | 14,196 |
+------------------------------------------+--------+--------+--------+
| หนี้สินรวม                                  | 2,3    | 2,5    | 2,4    |
|                                          | 97,456 | 96,892 | 89,361 |
+------------------------------------------+--------+--------+--------+
| ส่วนของผู้ถือหุ้น                              | 2,0    | 1,2    | 1,1    |
|                                          | 31,993 | 56,471 | 24,835 |
+------------------------------------------+--------+--------+--------+
| กระแสเงินสดเพิ่ม (ลด) จากการดำเนินงาน        | 8      | 2      | 82,776 |
|                                          | 77,534 | 49,085 |        |
+------------------------------------------+--------+--------+--------+
| กระแสเงินสดเพิ่ม (ลด) จากกิจกรรมลงทุน         | (8     | (6     | (12    |
|                                          | 8,610) | 4,051) | 0,575) |
+------------------------------------------+--------+--------+--------+
| กระแสเงินสดเพิ่ม (ลด) จากกิจกรรมจัดหาเงิน      | (67    | (15    | 32,606 |
|                                          | 9,204) | 3,093) |        |
+------------------------------------------+--------+--------+--------+

(4) อัตราส่วนการเงินที่สำคัญ

[TABLE]

2.12.2 คำอธิบายและการวิเคราะห์ของฝ่ายจัดการ

2.12.2.1 ผลการดำเนินงาน

ภาพรวมของผลการดำเนินงานที่ผ่านมา

ปลายปี 2544 บริษัทฯ ได้ซื้อหลักทรัพย์เพิ่มอีก 3 แห่ง คือ บริษัท พอนเท็กซ์ ( ประเทศไทย )
จำกัด บริษัท อาภากรอุตสาหกรรม จำกัด และบริษัทกบินทร์บุรีแพนเอเซียฟุตแวร์ จำกัด งบการเงิน
3บริษัทดังกล่าว ได้รวมอยู่ในงบการเงินรวม สำหรับปี สิ้นสุดวันที่ 31 ธันวาคม 2544
ซึ่งเป็นการเพิ่มหน่วยงานจากปีก่อน

สรุปผลการดำเนินงานในปี 2544 บริษัทฯและบริษัทย่อยมีรายได้จากการขาย 6,091.10
ล้านบาทเพิ่มขึ้นร้อยละ 60.4 มีกำไรก่อนหักภาษีเงินได้ 729.08 ล้านบาท เพิ่มขึ้นจากปีก่อนร้อยละ
202.3 มีกำไรสุทธิ 501.05 ล้านบาทคิดเป็นกำไรต่อหุ้นสำหรับงบการเงินรวมเท่ากับ 4.88 บาท

ปัจจัยสำคัญที่มีผลกระทบ มีดังนี้

1. นโยบายส่งเสริมการลงทุนที่ให้ผู้ประกอบการได้รับสิทธิและประโยชน์
ตามพ.ร.บ.ส่งเสริมการลงทุน พ.ศ. 2520 ตามมาตรา 36(1) และ (2)
ให้ได้รับการยกเว้นอากรนำเข้าสำหรับวัตถุดิบและวัสดุจำเป็นที่ใช้ในการผลิตเพื่อส่งออก
มีส่วนสนับสนุนให้บริษัทฯและบริษัท
ย่อยลดภาระค่าใช้จ่ายเกี่ยวกับค่าธรรมเนียมค้ำประกันในการเดินพิธีการทางศุลกากร

2. สภาพคล่องในระบบภาคการเงิน ในปี 2544 ยังคงมีอยู่สูง ส่งผลให้อัตราดอกเบี้ยเงินฝาก
และเงินกู้ยืมของธนาคาร พาณิยช์ปรับตัวลดลง 2 ครั้ง อัตราดอกเบี้ย MOR อยู่ในระดับ 7.00 –
7.50% มีผลดีต่อผู้ประกอบการ ทำให้ต้นทุนการผลิตลดต่ำลง

3. ในปี 2544 ค่าเงินบาทเคลื่อนไหวอยู่ระหว่าง 42.64-45.62 บาทต่อดอลล่าร์สหรัฐ
โดยมีค่าเฉลี่ยทั้งปีอยู่ที่ 44.47 บาทต่อดอลล่าร์สหรัฐ อ่อนค่าลงร้อยละ 9.7 เมื่อเทียบกับปีก่อน
มีผลดีต่อบริษัทฯ และบริษัทย่อยซึ่งเป็นผู้ส่งออก ทำให้ค่าเงินบาทที่ได้รับเพิ่มสูงขึ้น

4. การตลาดและการแข่งขัน มีบริษัทในประเทศที่มีลักษณะธุรกิจคล้ายคลึงกันเพียง 2 รายเท่านั้น
สัดส่วนคำสั่งซื้อที่กลุ่มแพนได้รับจากลูกค้า ประมาณร้อยละ 65 จากคำสั่งซื้อทั้งหมดที่ NIKE
ให้แก่ผู้ผลิตในประเทศไทย ส่วนการแข่งขันกับผู้ผลิตนอกประเทศ มีประเทศเกาหลีและไต้หวัน
ซึ่งมีเทคโนโลยีการผลิตที่ดี แต่ค่าแรงยังสูงกว่า และประเทศจีน อินโดนีเซีย และเวียดนาม
ซึ่งมีค่าแรงที่ถูกกว่า แต่ประเทศไทยยังคงมีเสถียรภาพและความมั่นคง
และบริษัทฯมีศักยภาพและประสิทธิภาพที่ดีสามารถแข่งขันไ ด้ จึงทำให้ลูกค้าไว้วางใจด้วยดีตลอดมา

5. การส่งออกรองเท้าไปยังตลาด EUยังคงขยายตัวในเกณฑ์สูง
โดยเฉพาะรองเท้ากีฬามีมูลค่าส่งออกขยายตัวกว่าร้อยละ 37 อย่างไรก็ตามรองเท้าที่ทำจาก PVC
ไปตลาด EU ประสบปัญหาถูกกีดกันทางการค้า โดย EU เรียกเก็บภาษีตอบโต้การทุ่มตลาด (AD)
ทั้งที่รองเท้า PVC กำลังได้รับความนิยมอย่างสูง

6. ปี 2544 คำสั่งซื้อที่ลูกค้า NIKE ให้แก่กลุ่มแพน เพิ่มขึ้นจากปีก่อน 2.04
ล้านคู่หรือเพิ่มขึ้นร้อยละ 19.4 ในขณะที่ราคา F.O.B. โดยเฉลี่ยลดลงจาก 12.81 US$ / คู่
เหลือ 11.88 US$ /คู่

ข. ผลการดำเนินงานที่ผ่านมาของกลุ่มธุรกิจ

ในปี 2544 บริษัทฯรับรู้งบการเงินรวมของบริษัทย่อยเพิ่มขึ้นอีก 3 บริษัท
ซึ่งเป็นการเพิ่มหน่วยงานจากปีก่อน
ทำให้บริษัทฯและบริษัทย่อยมีรายได้จากการขายรวมเพิ่มขึ้นจากปีก่อน 2,293.53 ล้านบาท
หรือร้อยละ 60.4 ในจำนวนนี้เป็นรายได้จากการขายเฉพาะของบริษัทฯที่เพิ่มขึ้น 409.43 ล้านบาท
หรือร้อยละ 22.9 เนื่องจากบริษัทฯมี ORDERเพิ่มขึ้น ในขณะที่ค่าเงินบาทเฉลี่ยอ่อนตัวลงเล็กน้อย
อีกทั้งบริษัทย่อยมียอดขายส่งออกรวมเพิ่มขึ้น 1,748.81 ล้านบาท หรือร้อยละ 94.4
มียอดขายในประเทศเพิ่มขึ้น 135.99 ล้านบาท หรือร้อยละ 86.0 ส่วนรายได้อื่น ๆ รวมลดลง
เนื่องจากค่าเช่ารับลดลงและดอกเบี้ยรับลดลง 29.28 ล้านบาท และ18.91ล้านบาท ตามลำดับ
และการรับจ้างผลิตของหน่วยงานที่เพิ่มขึ้นจำนวน 104.57 ล้านบาท ในขณะที่ปีก่อนบริษัทฯ
ได้ขายเงินลงทุนให้บริษัทที่เกี่ยวข้องกันแห่งหนึ่งจำนวน 73.00 ล้านบาท

ต้นทุนขายของบริษัทฯและบริษัทย่อยเมื่อเทียบกับปีก่อนเพิ่มขึ้น 1,797.40 ล้านบาท หรือร้อยละ
55.3 เนื่องจากการรับรู้ต้นทุนการผลิตของบริษัทย่อยเพิ่มขึ้นอีก 3 บริษัท
เฉพาะบริษัทฯมีต้นทุนขายเมื่อเทียบกับยอดขายลดลงจากร้อยละ 87.7 เหลือร้อยละ 82.6
ซึ่งน้อยกว่ายอดขายที่เพิ่มขึ้น เนื่องจากบริษัทฯสามารถลดต้นทุนการผลิตลง

ค่าใช้จ่ายในการขายและบริหารของบริษัทฯและบริษัทย่อย เพิ่มขึ้น 134.28 ล้านบาทหรือร้อยละ
51.8 ค่าใช้จ่ายเพิ่มส่วนใหญ่เป็นค่าใช้จ่ายในการส่งออก
ค่าสาธารณูปโภคและค่าวัสดุสิ้นเปลืองที่เพิ่มขึ้นตามยอดขาย
ในขณะที่ผลขาดทุนจากอัตราแลกเปลี่ยนและดอกเบี้ยจ่ายของบริษัทฯและบริษัทย่อยลดลง 48.26
ล้านบาท และ 36.13 ล้านบาท ตามลำดับ

บริษัทฯ มีกำไรก่อนหักภาษีเงินได้ 339.31 ล้านบาท เพิ่มขึ้นร้อยละ 72.4
รับรู้ส่วนแบ่งกำไรในบริษัทย่อยและบริษัทร่วมตามวิธีส่วนได้เสีย 302.59 ล้านบาท
ในขณะที่ปีก่อนรับรู้กำไรเพียง 31.81 ล้านบาท เนื่องจากลุ่มธุรกิจมีผลประกอบการที่ดี
เป็นผลให้บริษัทฯ มีกำไรในปีนี้ 501.05 ล้านบาท คิดเป็นกำไรต่อหุ้นเท่ากับ 4.00 บาท
ในขณะที่ปีก่อนมีกำไรสุทธิต่อหุ้นเท่ากับ 3.25 บาท

2.  ฐานะการเงิน

(1) สินทรัพย์

บริษัทฯ และบริษัทย่อยมีสินทรัพย์รวมเพิ่มขี้นจากปี 2543 จำนวน 576 ล้านบาท หรือเพิ่มขึ้นร้อยละ
15.0 โดยเป็นสินทรัพย์หมุนเวียนเพิ่มขึ้นร้อยละ 10.3
เนื่องจากมีเงินรับจากการขายตั๋วเงินของบริษัทที่ส่งออกในช่วงสิ้นปีเพิ่มขึ้น 110 ล้านบาท
และเงินให้กู้ยืมระยะสั้นของบริษัทฯลดลง 291 ล้านบาท
จากการรับชำระหนี้คืนของบริษัทย่อยและบริษัทที่เกี่ยวข้อง ลูกหนี้เงินให้กู้ยืมระยะยาวลดลง 314
จากการรับชำระเงินสดและรับโอนที่ดินและสิ่งปลูกสร้างจากบริษัทที่เกี่ยวข้องกัน 4 แห่ง
มีผลทำให้ที่ดิน อาคารและอุปกรณ์ ของบริษัทฯ เพิ่มขึ้น 276 ล้านบาท
ส่วนเงินลงทุนกิจการที่เกี่ยวข้องกันของบริษัทฯ เพิ่มขึ้น 601 ล้านบาท
เนื่องจากบริษัทฯได้ลงทุนในบริษัทย่อยที่มีส่วนสนับสนุนการผลิตแก่บริษัทฯ เป็นการเพิ่มหน่วยงานขึ้นอีก
3 บริษัทจากปีก่อน และการรับรู้ผลกำไรจากบริษัทย่อยและบริษัทร่วมตามวิธีส่วนได้เสีย 302
ล้านบาท ในขณะที่ราคายุติธรรมของหลักทรัพย์เผื่อขายในตลาดหลักทรัพย์ที่บริษัทฯถืออยู่
มีราคาสูงขึ้นเมื่อเทียบกับปีก่อน จำนวน 129 ล้านบาท

(2) คุณภาพของสินทรัพย์

ก. สินทรัพย์

บริษัทฯ และบริษัทย่อย มีการตั้งค่าเผื่อกำไร (ขาดทุน)
ที่ยังไม่เกิดขึ้นจากการปรับมูลค่ายุติธรรมหลักทรัพย์ทุกสิ้นวันในแต่ละไตรมาส
ส่วนเงินทุนทั่วไปซึ่งเป็นเงินลงทุนหุ้นทุนบริษัทที่เกี่ยวข้อง จะตั้งค่าเผื่อการลดค่าของเงินลงทุน
ต่อเมื่อมีข้อบ่งชี้ถึงการด้อยค่าอย่างชัดเจน ส่วนที่ดิน เครื่องจักรและอุปกรณ์ บริษัทฯ
จะตั้งผลขาดทุนจากการด้อยค่าของสินทรัพย์ ต่อเมื่อราคายุติธรรมของที่ดินต่ำกว่ามูลค่าทางบัญชี
ส่วนเครื่องจักรและอุปกรณ์
ต่อเมื่อทรัพย์สินดังกล่าวไม่ได้ก่อให้เกิดประโยชน์ในเชิงเศรษฐกิจอีกต่อไป ซึ่งในปี 2544
ไม่มีข้อบ่งชี้ดังกล่าว

ลูกหนี้

บริษัทฯ และบริษัทย่อยส่วนใหญ่มีลูกหนี้การค้าจากการส่งออก ซึ่งมีลูกหนี้น้อยราย
การติดตามการเรียกเก็บเงินจากลูกหนี้การค้า
เป็นไปตามเงื่อนไขทางการค้าปกติอย่างสม่ำเสมอและไม่มีปัญหาในการชำระหนี้ เนื่องจากมี L/C
เป็นเอกสารทางการค้าระหว่างกัน

เงินให้กู้ยืม

ณ. วันสิ้นปี 2544 บริษัทฯ มีเงินให้กู้ยืมและเงินทดรองจ่ายแก่บริษัทที่เกี่ยวข้องกันรวมจำนวนเงิน
409.98 ล้านบาท ได้รับชำระดอกเบี้ยด้วยดีเสมอมา ปัจจุบันไม่มีดอกเบี้ยค้างชำระ

(3) สภาพคล่อง

กระแสเงินสด

กระแสเงินสดจากกิจกรรมดำเนินงาน เพิ่มขึ้น 161 ล้านบาท ในปี 2543 เป็น 406
ล้านบาทคิดเป็นสัดส่วนร้อยละ 81 จากกำไรสุทธิในปี 2544 เนื่องจากบริษัทฯ
มีผลการดำเนินงานที่ดีและมีกำไรสุทธิเพิ่มขึ้นจากปีก่อนร้อยละ 156.6 ในจำนวนนี้
เป็นกำไรก่อนหักภาษี 339 ล้านบาท
และมีส่วนแบ่งกำไรในบริษัทย่อยและบริษัทร่วมตามวิธีส่วนได้เสีย 302
ล้านบาทในขณะที่ปีก่อนหน้ามีเพียง 31 ล้านบาท

กระแสเงินสดจากกิจกรรมลงทุน เพิ่มขึ้น 56 ล้านบาทในขณะที่ปีก่อนหน้าลดลง 164 ล้านบาท
เนื่องจากบริษัทฯ
รับโอนที่ดินและสิ่งปลูกสร้างเพื่อชำระหนี้เงินให้กู้ยืมระยะยาวและระยะสั้นจากบริษัทที่เกี่ยวข้องกัน 3
แห่ง รวม 314 ล้านบาท มีมูลค่ายุติธรรม 276 ล้านบาท
และรับชำระเงินจากลูกหนี้จากการขายเงินลงทุน 36 ล้านบาท
บริษัทฯได้ซื้อหลักทรัพย์หุ้นทุนในบริษัทย่อย 3 แห่ง รวม 209 ล้านบาท เพื่อสนับสนุนการผลิต

 กระแสเงินสดจากกิจกรรมจัดหาเงิน ลดลง 443 ล้านบาท เนื่องจากบริษัทฯมีกระแสเงินสดและสภาพคล่องที่ดีได้นำไปชำระคืนเงินกู้ระยะสั้นและ TRADE FINANCE รวมประมาณ 586 ล้านบาท ในขณะที่ช่วงปลายมีการเรียกเก็บเงินค่าหุ้นเพิ่มทุนที่จัดสรรเหลือจากครั้งก่อนอีกจำนวน 200 ล้านบาท

ข. อัตราส่วนทางการเงิน

สภาพคล่องทางการเงิน (LIQUIDITY)

บริษัทฯ มีสภาพคล่องทางการเงิน ในปี 2544 ดีกว่าปีก่อนจาก 0.9 เท่า เป็น 1.4 เท่า
เนื่องจากบริษัทฯ มีการควบคุมระยะเวลาการเก็บเงินจากลูกหนี้อย่างเข้มงวดจาก 27 วัน
ในปีก่อนเป็น 19 วัน นอกจากนี้มีการควบคุมระยะเวลาการชำระเงินให้เจ้าหนี้การค้าจาก 30 วัน
เป็น 35 วัน

ความสามารถในการทำกำไร (PROFITABILITY)

ผลจากค่าเงินบาทที่ยังคงอ่อนตัวและยอดขายส่งออกของบริษัทฯ ที่เพิ่มขึ้นร้อยละ23
และต้นทุนขายลดลงจากร้อยละ 88 ในปี 2543 เป็นร้อยละ 83 ในปี 2544
ส่งผลให้บริษัทฯมีอัตรากำไรขั้นต้นเพิ่มขึ้นจาก 12.3% เป็น 17.4% และอัตรากำไรสุทธิเพิ่มขึ้นจาก
9.6% เป็น 21.1% อีกทั้งมีผลขาดทุนจากอัตราแลกเปลี่ยนและดอกเบี้ยจ่ายที่ลดลงจากปีก่อนคิดเป็น
77.2% และ 24.2% ตามลำดับ ทำให้บริษัทฯ
สามารถรักษาระดับอัตราผลตอบแทนผู้ถือหุ้นเพิ่มขึ้นจาก 15.2% เป็น 28.6 %

ประสิทธิภาพในการดำเนินงาน (EFFICIENCY)

บริษัทฯ สามารถสร้างผลตอบแทนจากสินทรัพย์ ( RETURN ON ASSET)
ได้อย่างมีประสิทธิภาพโดยเพิ่มขึ้นจาก 6.9% เป็น 16.1% เนื่องจากอัตราการเพิ่มขึ้นของกำไรสุทธิ
156.6 % ในขณะที่สินทรัพย์รวมเพิ่มขึ้นเพียง 9.5 %

วิเคราะห์นโยบายทางการเงิน (FINANCIAL)

บริษัทฯ มีสัดส่วนหนี้สินต่อส่วนของผู้ถือหุ้นที่ลดลงจาก 1.2 เท่า เป็น 0.5 เท่า
และมีความสามารถในการชำระดอกเบี้ยจาก 3.0 เท่าเป็น 8.1 เท่า เนื่องจากบริษัทฯ
มีสภาพคล่องทางการเงินและผลประกอบการที่ดี

ค. แหล่งที่มาของเงินทุน

โครงสร้างเงินทุน ของบริษัทฯและบริษัทย่อย ณ. วันสิ้นปี 2544
มีวงเงินสินเชื่อจากธนาคารในประเทศรวม 3,550 ล้านบาท ยอดใช้ไป 1,314 ล้านบาท
คิดเป็นร้อยละ 37 ลดลงจากปีก่อนที่มียอดใช้ไป 53 % สัดส่วนของแหล่งที่มาของเงินทุนประมาณ 70
% เป็นวงเงิน TRADE FINANCE ซึ่งใช้ไปประมาณ 17 % เมื่อเทียบกับวงเงินทั้งหมด บริษัทฯ
มีหุ้นกู้ 500 ล้านบาทที่จะครบกำหนดไถ่ถอนภายในปี 2547
โดยทยอยชำระคืนเงินต้นงวดแรกในเดือนกุมภาพันธ์ 2546 งวดละ 62.5 ล้านบาท เป็นต้นไป

การเปลี่ยนแปลงส่วนของผู้ถือหุ้น ของบริษัทฯเพิ่มขึ้นจากปีก่อนจาก 1,347 ล้านบาทเป็น 2,153
ล้านบาท เนื่องจากบริษัทฯ มีผลประกอบการที่ดี โดยมีกำไรสุทธิเพิ่มขึ้น 157 %
เมื่อเทียบกับปีก่อนมีการเพิ่มหน่วยงานอีก 3 บริษัทที่นำจัดทำงบการเงินรวม
มีผลให้กำไรสะสมเพิ่มขึ้นประมาณ 100 ล้านบาท
และหลักทรัพย์เผื่อขายในตลาดหลักทรัพย์มีมูลค่ายุติธรรมสูงขึ้นประมาณ 139 ล้านบาท
อีกทั้งบริษัทฯมีการเรียกชำระค่าหุ้นส่วนที่จัดสรรเหลือจำนวน 200
ล้านบาทจากการจัดสรรครั้งก่อนเต็มมูลค่า

หนี้เงินกู้ต่างประเทศ ณ. วันสิ้นปีบริษัทฯและบริษัทย่อยไม่มีหนี้เงินกู้ต่างประเทศ

.

2.  ปัจจัยที่อาจจะมีผลต่อการดำเนินงาน

หนี้สินที่อาจจะเกิดขึ้น บริษัทฯ
ไม่ได้ประมาณความเสียหายที่อาจจะเกิดขึ้นภายหน้าจากการถูกฟ้องร้องในฐานะผู้ค้ำประกันร่วมแก่บริษัทที่เกี่ยวข้องกัน
2 แห่ง รวม 768.09 ล้านบาท มูลหนี้จำนวน 399.38 ล้านบาท ที่บริษัทที่เกี่ยวข้องกันแห่งหนึ่ง
ยกประเด็นต่อสู้กับธนาคารเจ้าหนี้ในเรื่องอัตราแลกเปลี่ยนที่ขอ CONVERT หนี้เงินเหรียญสหรัฐ ณ
วันทำหนังสือแจ้งธนาคารแต่ธนาคารโจทก์ละเลยไม่ดำเนินการ CONVERT มาดำเนินการในภายหลัง
ซึ่งอัตราแลกเปลี่ยนสูงขึ้น ทำให้บริษัทลูกหนี้เสียหาย ทางบริษัท สามารถต่อสู้คดีได้
อีกทั้งยังดำเนินธุรกิจและมีทรัพย์สินที่มีมูลค่าที่สามารถนำมาชดใช้ผลเสียหายที่อาจเกิดขึ้นได้
ปัจจุบันอยู่ในระหว่างการดำเนินคดีของศาลแพ่งกรุงเทพใต้

ส่วนมูลหนี้ที่เหลือที่เป็นของบริษัทที่เกี่ยวของกันอีกแห่งหนึ่ง
ธนาคารโจทก์ได้โอนหนี้บางส่วนให้แก่บรรษัทบริหารสินทรัพย์ไทยแล้ว โดย มอบสิทธิเป็นโจทก์แทน
ซึ่งผู้บริหารบริษัทดังกล่าวได้ให้บริษัทประเมินทรัพย์สิน
ประเมินราคาแล้วทรัพย์สินมีมูลค่าพียงพอที่จะชำระหนี้ได้ โดยไม่เป็นภาระแก่บริษัทฯ